Vi har hatt et kjempeflott opphold i Oslo under Norwaycup. Det er andre året på rad at vi kommer tilbake hit i dette huset. Det er et hus med sjel og det har en egen fin stil med sine mange blekkskilt og vespabilder. Det var reint og fint da vi kom. Så var det hyggelig å finne velkomstgaver til oss gjestene. Vi bodde 7 stk her nå. 4 voksne og tre barn. Det var god plass rundt bordet. Koselig hage hvor vi kunne nyte solen som har vært svært etterlengtet for en Bergenser denne sommeren. Vi var to familier som reiste pga Norwaycup. Huset ligger i gangavstand til Ekebergsletta (20 min) og andre fotballbaner. Det er heller ikke langt til kollektivtransport til Oslo sentrum, eller butikker. Verten Camilla virket veldig hyggelig og imøtekommende og svarte raskt på henvendelser. Ho fulgte oss opp på om alt var bra og sørget for at ingenting manglet. Veldig serviceinnstilt, hyggelig og positiv. Vi kommer gjerne igjen.